Perl

Perl (lb: Pärel, lokal och Pierel) ass eng däitsch Uertschaft a Gemeng bei der Musel am Landkrees Merzig-Wadern am Saarland. Bei de Lëtzebuerger ass Perl haaptsächlech bekannt duerch hir grouss verschiddenaarteg Akafszentren.

D'Gemeng huet iwwer 9.000 Awunner.

 Geographie 
Perl läit am Dräilännereck Däitschland-Frankräich-Lëtzebuerg riets vun der Musel. Op der lénkser Muselsäit läit Lëtzebuerg mat den Uertschaften Schengen a Réimech. D'Gemeng Perl gëtt am Westen (Gemarkunge Besch, Nenning a Perl) vun der Musel begrenzt, déi do d'Grenz mat Lëtzebuerg mécht. Am Süde stéisst d'Gemeng u Frankräich (Loutrengen) mat den Uertschaften Apach, Belmach a Merschweiller, am Norden u Rheinland-Pfalz. Den ëstleche Noper ass d'Gemeng Mettlach. Den héchste Punkt vun der Gemeng ass de „Schneeberg“ zu Eft (429 m iwwer NN), op der un der franséischer Grenz.

 Gemengeglidderung 
D'Gemeng Perl ass a 14 Uertschaften opgedeelt, déi zu 11 Gemengebezierker gehéieren. Awunnerzuele Stand 31. Dezember 2010:Statistesch Iwwersiicht Gemeng Perl op www.perl-mosel.de

 Uertschaft  Fläch  Awunner Besch  7,82 km²  1.304 Borg  7,98 km²  390 Büschdorf  4,23 km²  303 Eft-Hellendorf  9,92 km²  312 Keßlingen  2,34 km² 126 Münzingen  1,78 km²  50 Nennig  9,73 km²  1.149 Oberleuken  7,14 km²  544 Oberperl  3,05 km²  483 Perl  2,96 km²  2.129 Sehndorf  2,73 km²  227 Sinz  6,72 km²  331 Tettingen-Butzdorf  4,77 km²  374 Wochern  3,88 km²  188 Total  75,06 km²  7.910

Oberleuken, Keßlingen a Münzingen souwéi Tettingen-Butzdorf a Wochern si jee e kollektive Gemengebezierk, déi iwwereg Gemengebezierker si mat den Uertschaften identesch.

 Geschicht 
Siidlungsspueren aus der Mëttelstengzäit fënnt een zu Perl an Ëmgéigend geneesou wéi Graffelder aus der Bronze- an Eisenzäit. Keltesch Uertsnimm an réimesch Bauwierker beleeën d'Attraktivitéit vun der Standplaz zu allen Zäiten. Déi réimesch Villa zu Nennig staamt aus dem 4. Joerhonnert a gouf wuel bei der Normanneschluecht 882 zerstéiert. Mëttelalterlech Buergen a Kierche si weider Zeie vun enger beweegter Vergaangenheet. Déi eelst schrëftlech Nennunge stamen aus dem 9. Joerhonnert. D'Gebitt hat zu Tréier, Lëtzebuerg, Loutrengen, Frankräich an zum Räich vun den Habsburger gehéiert. Nom Wiener Kongress gouf Perl preisesch, eréischt vun 1946 un gouf et saarlännesch. Am Zuch vun der Gebittsreform am Ufank vun den 1970er gouf, aus de 14 bis dohi selbstännege Gemengen, d'Groussgemeng Perl.

 Kuckeswäertes an der Ëmgéigend 
 Réimesche Mosaik vun Nennig
 Rekonstruéiert Réimesch Villa Borg
 Museldall
 Palais vun Nell a Park vun Nell
 Krichsgriewerplaz Besch

 Kuckt och 
 Viaduc vu Schengen
 Lëscht vu Baudmonumenter zu Perl

 Um Spaweck 

 Literatur iwwer Perl an der Saarlännescher Bibliographie
 Offizielle Homepage vun der Gemeng Perl

Kategorie:Uertschaften am Saarland
Kategorie:Däitsch Uertschafte bei der Musel
Kategorie:Gemengen am Saarland